CELEX: 32014R0862
Language: sl
Date: 2014-08-07 00:00:00
Title: Izvedbena uredba Komisije (EU) št. 862/2014 z dne 7. avgusta 2014 o spremembi Izvedbene uredbe (EU) št. 496/2011 glede imena imetnika dovoljenja za krmni dodatek natrijev benzoat  Besedilo velja za EGP

8.8.2014   
            
            
               SL
            
            
               Uradni list Evropske unije
            
            
               L 235/12
            
         IZVEDBENA UREDBA KOMISIJE (EU) št. 862/2014
   z dne 7. avgusta 2014
   o spremembi Izvedbene uredbe (EU) št. 496/2011 glede imena imetnika dovoljenja za krmni dodatek natrijev benzoat
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               Družba Taminco BVBA je v skladu s členom 13(3) Uredbe (ES) št. 1831/2003 predložila zahtevek za spremembo imena imetnika dovoljenja iz Izvedbene uredbe Komisije (EU) št. 496/2011 (2).
            
         
               (2)
            
            
               Vložnik trdi, da je s 6. marcem 2014 pridobil posel v zvezi s krmnim dodatkom od družbe Kemira Oyj in da je zdaj lastnik pravic trženja za krmni dodatek natrijev benzoat. Vložnik je v podporo svojih navedb predložil dokumentacijo.
            
         
               (3)
            
            
               Predlagana sprememba pogojev dovoljenja je povsem upravnega značaja in ne vključuje nove ocene zadevnega dodatka. Evropska agencija za varnost hrane je bila o zahtevku obveščena.
            
         
               (4)
            
            
               Da bi se vlagatelju omogočilo, da izkorišča svoje pravice trženja pod imenom Taminco Finland Oy, je treba spremeniti pogoje dovoljenja.
            
         
               (5)
            
            
               Izvedbeno uredbo (EU) št. 496/2011 bi bilo zato treba ustrezno spremeniti.
            
         
               (6)
            
            
               Ker sprememba pogojev izdaje dovoljenja ni povezana z varnostnimi razlogi, je primerno, da se omogoči prehodno obdobje za porabo obstoječih zalog.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 496/2011
   V drugem stolpcu Priloge se besedi „Kemira Oyj“ nadomestita z besedami „Taminco Finland Oy“.
   Člen 2
   Prehodni ukrepi
   Obstoječe zaloge dodatka, ki so bile proizvedene in označene pred 28. avgustom 2014 v skladu s pravili, ki so se uporabljala pred 28. avgustom 2014, se lahko še naprej dajejo na trg in uporabljajo, dokler se ne porabijo.
   Člen 3
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. avgusta 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  Izvedbena uredba Komisije (EU) št. 496/2011 z dne 20. maja 2011 o izdaji dovoljenja za natrijev benzoat kot krmni dodatek za odstavljene pujske (imetnik dovoljenja Kemira Oyj) (UL L 134, 21.5.2011, str. 9).